Liidu keskkonnapoliitika aitab kaasa järgmiste eesmärkide taotlemisele: — keskkonna säilitamine, kaitsmine ja selle kvaliteedi parandamine, — inimtervise kaitsmine, — loodusvarade heaperemehelik ja mõistlik kasutamine, — meetmete edendamine rahvusvahelisel tasandil, selleks et tegelda piirkondlike ja ülemaailmsete keskkonnaprobleemidega ja eelkõige võidelda kliimamuutuste vastu. (Euroopa Liidu toimimise lepingu artikli 191 lõige 1) Liit ja liikmesriigid tagavad liidu tööstuse konkurentsivõime seisukohalt vajalikud tingimused. Sel eesmärgil ning kooskõlas avatud ja konkurentsile rajatud turgude süsteemiga püüavad nad: — kiirendada tööstuse kohanemist struktuurimuutustega, — ergutada sellise keskkonna tekkimist, mis soodustaks algatuslikkust ja ettevõtjate, eriti väikeste ja keskmise suurusega ettevõtjate arengut kogu liidu ulatuses, — ergutada sellise keskkonna tekkimist, mis soodustaks ettevõtjatevahelist koostööd — edendada innovatsiooni, teadustegevuse ja tehnoloogia arendamise poliitika tööstusliku potentsiaali paremat ärakasutamist. (Euroopa Liidu toimimise lepingu artikli 173 lõige 1) Euroopa Parlament ja nõukogu, toimides seadusandliku tavamenetluse kohaselt, ning pärast konsulteerimist majandus- ja sotsiaalkomitee ning regioonide komiteega, kehtestavad transpordi iseärasusi arvesse võttes artikli 90 rakendamiseks: a) ühised eeskirjad, mida kohaldatakse liikmesriigi territooriumile või sealt välja, samuti läbi ühe või mitme liikmesriigi territooriumi kulgeva rahvusvahelise transpordi suhtes; b) tingimused, mille kohaselt võivad mitteresidendist vedajad pakkuda liikmesriigis veoteenuseid; c) meetmed transpordi ohutuse tõhustamiseks; d) kõik muud asjakohased sätted. (Euroopa Liidu toimimise lepingu artikli 91 lõige 1)

Eesmärgid Euroopa Liit on Lissaboni majanduskasvu- ja tööhõivestrateegia raames võtnud meetmeid konkurentsi ja uuendustegevuse edendamiseks ning arendamiseks. Need meetmed sisaldavad konkurentsivõime ja uuendustegevuse raamprogrammi (2007–2013) kehtestamist (otsus nr 1639/2006/EÜ), eelkõige koos programmiga „Arukas energeetika – Euroopa” (IEE) ning ettevõtluse ja uuendustegevuse programmiga (EIP). Meetmed hõlmavad ka „Marco Polo” programmi loomist (määrus (EÜ) nr 1692/2006). Peamised eesmärgid on soodustada ettevõtete, eelkõige VKEde konkurentsivõimet; edendada igat liiki uuendustegevust, kaasa arvatud ökoinnovatsioon; edendada energiatõhusust ning uute ja taastuvate energiaallikate kasutamist kõigis sektorites, kaasa arvatud transport. Nende ELi programmide raames vastutab täitevasutus nende ülesannete täitmise eest, mis on seotud programmist tuleneva ELi abiga, välja arvatud programmi hindamine, seadusandluse järelevalve ja strateegilised uuringud või muu tegevus, mis kuulub komisjoni ainupädevusse.

Ülesanded Nende ELi programmide elluviimine, mis on delegeeritud komisjonilt täitevasutusele: — eriprojektide kõikide etappide juhtimine; — kõikide toimingute teostamine, mis on vajalikud ELi programmide haldamiseks, eelkõige eelarve täitmine, sealhulgas lepingute sõlmimise ja toetuste andmisega seotud tegevus; — programmi rakendamise suunamiseks vajalike andmete kogumine, analüüs ja edastamine komisjonile ning projektidevahelise sünergia edendamine; — EIP osas ka Euroopa ettevõtlusvõrgustiku projektide juhtimise ja arendamise eest vastutamine, uuenduste ja ökoinnovatsiooni katse- ja turustamisprojektid ja kõrge standardiseerimisastmega uuendustegevused (IP Base'i projekt).

1. Juhtkomitee Koosneb viiest Euroopa Komisjoni nimetatud liikmest. Võtab komisjoni heakskiidul vastu täitevasutuse iga-aastase tööprogrammi. Lisaks võtab vastu täitevasutuse halduseelarve ja aasta tegevusaruande. 2. Direktor Nimetatakse Euroopa Komisjoni poolt. 3. Välisaudit Kontrollikoda. 4. Eelarve täitmisele heakskiitu andev asutus Parlament nõukogu soovitusel.

Eelarve A) 203,1 (204,8) miljonit eurot (100 % Euroopa Liidu üldeelarvest). Täitevasutus täidab tegevuseelarvet komisjoni vastutusel: — aruka energeetika programm 72,1 (55,8) miljonit eurot, — EIP ökoinnovatsioonile 32,2 (27,9) miljonit eurot, — EIP ettevõtlusvõrgustike programmile 32,0 (82,8) miljonit eurot, — „Marco Polo” programmile 66,9 (38,3) miljonit eurot. B) 13,3 (11,5) miljonit eurot (100 % liidu toetus) halduseelarvesse, mida täitevasutus täidab sõltumatult. Personali suurus 31. detsembri 2009 seisuga 37 (36) kohta ametikohtade loetelus, millest täidetud ametikohti 28 (27). Lepingulised töötajad 110 (108) kavandatud kohta, 113 (104) oli täidetud. Personal kokku: 141 (131) Jaotus vastavalt tööülesannetele a) põhiülesanded: 118 (110) b) haldusülesanded: 23 (21).